স্পেশাল রোল অবজারভার সুব্রত গুপ্তর সঙ্গে বৈঠকে মুখ্য নির্বাচনী আধিকারিক

কলকাতা: কলকাতা হাইকোর্টে (Calcutta High Court) প্রধান বিচারপতি সুজয় পালের উপস্থিতিতে বৈঠকে যোগ দেওয়ার আগে নিজের দফতরে গুরুত্বপূর্ণ বৈঠকে বসলেন রাজ্যের মুখ্য নির্বাচনী আধিকারিক মনোজ কুমার আগরওয়াল (CEO Manoj Kumar Agarwal)। দু দফায় বৈঠক হয় বলে জানা গিয়েছে। প্রথম দফার বৈঠকে উপস্থিত ছিলেন রাজ্যের CEO দফতরের আধিকারিকরা। নির্বাচন কমিশনের DG (LAW) বিজয় পান্ডে।নির্বাচন কমিশন (Election Commission) সূত্রে খবর, হাইকোর্টে আজকে তাঁদের কী ভূমিকা হবে, সেই নিয়েই বৈঠক।

প্রথম দফার বৈঠকের শেষ হতে না হতেই, দুপুর ১টা নাগাদ কমিশন দফতরে পৌঁছান স্পেশাল রোল অবজারভার সুব্রত গুপ্ত। সুব্রত গুপ্ত সহ কমিশনের অন্যান্য আধিকারিকদের উপস্থিতিতে শুরু হয়েছে দ্বিতীয় দফার বৈঠক। হাইকোর্টে আজকে তাদের কি কি ভূমিকা হবে সেই নিয়েই শুরু হয়েছে বৈঠক। বৈঠক শেষেই হাইকোর্টে যাচ্ছেন মনোজ কুমার আগরওয়াল। হাইকোর্টে দুপুর ২টোর পর বৈঠক হওয়ার সম্ভাবনা। প্রসঙ্গত, SIR-মামলায় কড়া পর্যবেক্ষণ সুপ্রিম কোর্টের প্রধান বিচারপতির। সুপ্রিম কোর্টে SIR মামলার শুনানিতে আদালতের নির্দেশের পরেই আজ ২১ ফেব্রুয়ারি বৈঠকে জ্যের মুখ্য নির্বাচনী আধিকারিক মনোজ কুমার আগরওয়ালে র সঙ্গে বৈঠকে বসবেন কলকাতা হাইকোর্টের প্রধান বিচারপতি। রাজ্যের মুখ্যসচিব, রাজ্যের CEO ও রাজ্যের DGP-র সঙ্গে প্রধান বিচারপতির বৈঠক করবেন। বৈঠকে কমিশনের শীর্ষ আধিকারিক, অ্যাডভোকেট জেনারেল হাইকোর্টে বৈঠক, থাকবেন অতিরিক্ত সলিসিটর জেনারেল।